Škotijos futbolo asociacija

Škotijos futbolo asociacija (; SFA) – Škotijos futbolo vykdomoji institucija.

Asociacija neorganizuoja Škotijos Premier lygos, Škotijos futbolo lygos pirmojo diviziono, antrojo diviziono ir trečiojo diviziono, bet skiria teisėjus tam darbui.

Škotijos futbolo asociacija yra antra seniausia futbolo asociacija pasaulyje. Įkurta 1873 m. kovo 13 d. Kartu su FIFA, Anglijos Futbolo Asociacija, Velso futbolo asociacija ir Šiaurės Airijos futbolo asociacija yra atsakinga už futbolo taisyklių priežiūrą. SFA nuo 1910 m. yra FIFA narė. Viena iš UEFA įkūrėjų. Įsikūrusi Hampden Park, Glazge, šalia Škotijos futbolo muziejaus.

Škotijos futbolo asociacija kontoliuoja Škotijos vyrų futbolo rinktinę, taip pat yra atsakinga už kasmetines Škotijos futbolo taurės ir Škotijos jaunimo taurės varžybas bei vykdo kitas pareigas, susijusias su futbolu Škotijoje.

Prezidentai 
Prezidentas prižiūri SFA vykdomą veiklą, skiria ar atleidžia Škotijos rinktinės trenerį.

Žemiau yra pateikiamas prezidentų sąrašas nuo 1882 m.:

 John McDowall (1882–1928 m.)
 George Graham (1928–1957 m.)
 Willie Allan (1957–1977 m.)
 Ernie Walker (1977–1990 m.)
 Jim Farry (1990–1999 m.)
 David Taylor (1999–2007 m.)
 Gordon Smith (2007–2010 m.)
 Stewart Regan (-iki šių dienų)

Škotijos futbolo rinktinės 

Asociacija atsakinga ne tik už Škotijos vyrų futbolo rinktinę, bet ir už B rinktinę, U-21, U-19, U-18 ir U-17 rinktines. Taip pat pusiau profesionalų rinktines bei Škotijos moterų nacionalinę ir U-19 rinktines.

Šaltiniai

Nuorodos 
 Škotijos futbolo asociacijos oficiali svetainė 
 Škotijos futbolo muziejus

UEFA valstybės narės
Škotijos futbolas
Jungtinės Karalystės sporto organizacijos